b'\n_START_ARTICLE_\nDarka \xc4\x8ceh\n_START_SECTION_\n\xc5\xbdivljenje in delo\n_START_PARAGRAPH_\nAbsolvirala je na ljubljanski Akademiji za gledali\xc5\xa1\xc4\x8de, radio, film in televizijo. Najprej je delala kot scenaristka na Televiziji Slovenija in Viba filmu, kasneje pa kot samostojna kulturna delavka; je avtorica ve\xc4\x8d lutkovnih, radijskih in televizijskih iger. Njene \xc5\xa1tevilne radijske igre so predvajane tudi na tujih radijskih postajah ter prevedene v 15 jezikov. Njena nadrealisti\xc4\x8dna besedila poeti\xc4\x8dno obravnavajo posebno ob\xc4\x8dutljive probleme otrokovega odra\xc5\xa1\xc4\x8danja in dozorevanja. Pi\xc5\xa1e tudi \xc4\x8dlanke o zgodovini lutkarstva, dramaturgiji ter kritike in ocene. Kot urednica Dramske knji\xc5\xbenice je pomembno vplivala na repertoar amaterskih gledali\xc5\xa1kih skupin. Bila je pobudnica slovenskega lutkarskega festivala Klemen\xc4\x8devi dnevi ter v letih 1994\xe2\x88\x921999 tudi njegov umetni\xc5\xa1ki vodja. Leta 1998 je prevzela mesto urednika revije Lutka.'